	
	


ΠΡΟΓΡΑΜΜΑ 3ΗΜΕΡΗΣ ΕΚΔΡΟΜΗΣ
ΜΑΓΕΥΤΙΚΗ ΗΠΕΙΡΟΣ & ΖΑΓΟΡΟΧΩΡΙΑ
Ιωάννινα – Σύβοτα– Πάργα – Μονοδέντρι – Τσεπέλοβο – Κόνιτσα
Ημερομηνία: Παρασκευή 14/08 έως Κυριακή 16/08 2026
Αναχώρηση από: Λάρισα (Άγιος Βησσαρίωνας)
Μια κορυφαία τριήμερη απόδραση στην πιο αρχοντική και παραδοσιακή γωνιά της Ελλάδας! Από τα καταπράσινα Σύβοτα και την κοσμοπολίτικη αύρα της Πάργας, μέχρι το δέος της Χαράδρας του Βίκου, τα πετρόχτιστα γεφύρια του Ζαγορίου, τη γραφική Κόνιτσα και τη ζωντανή καστροπολιτεία των Ιωαννίνων. Ένα ταξίδι γεμάτο φύση, ιστορία και ηπειρώτικη φιλοξενία.
ΑΝΑΛΥΤΙΚΟ ΠΡΟΓΡΑΜΜΑ ΕΚΔΡΟΜΗΣ
· 1η ΗΜΕΡΑ (14/08) | Λάρισα – Ζαγοροχώρια (Μονοδέντρι – Χαράδρα Βίκου – Τσεπέλοβο) – Ιωάννινα
Συγκέντρωση 08.30 το πρωί και αναχώρηση από τη Λάρισα (Άγιος Βησσαρίωνας) για τα ξακουστά και πανέμορφα Ζαγοροχώρια. Πρώτος μας σταθμός το παραδοσιακό Μονοδέντρι, από όπου θα περπατήσουμε μέχρι το ιστορικό μοναστήρι της Αγίας Παρασκευής για να θαυμάσουμε τη συγκλονιστική θέα προς τη Χαράδρα του Βίκου, ένα από τα βαθύτερα φαράγγια του κόσμου. Στη συνέχεια, διασχίζοντας μια καταπράσινη διαδρομή και περνώντας από τα περίφημα τοξωτά, γραφικά πετρόχτιστα γεφύρια της περιοχής, φτάνουμε στο ιστορικό κεφαλοχώρι Τσεπέλοβο. Ελεύθερος χρόνος για καφέ και μεσημεριανό γεύμα στην πανέμορφη πλακόστρωτη πλατεία του χωριού κάτω από τα πλατάνια. Το απόγευμα θα φτάσουμε  στα γραφικά Ιωάννινα και θα τακτοποιηθούμε στο πολυτελές ξενοδοχείο DU LAC congress & SPA HOTEL 5*. Ελεύθερος χρόνος για μια πρώτη γνωριμία με την πόλη, βόλτα στα σοκάκια του Κάστρου και διανυκτέρευση.
2η ΗΜΕΡΑ (15/08) |  Ιωάννινα-Σύβοτα -Πάργα 
Μετά το πρωινό  θα έχουμε ελεύθερο χρόνο για προαιρετική βόλτα στο ειδυλλιακό λιμανάκι της λίμνης (Μώλος) και προαιρετική μετάβαση με τα καραβάκια στο ξακουστό Νησάκι της Κυρά-Φροσύνης . Όποιος επιθυμεί να παραμείνει στο ξενοδοχείο θα έχει  τη δυνατότητα  να γνωρίσει  τη μοναδική  πολυτέλεια απολαμβάνοντας την πισίνα και τα spa !Στη συνέχεια θα αναχωρήσουμε για τα Σύβοτα, την εντυπωσιακή «Καραϊβική της Ελλάδας» στην Ήπειρο. Πρόκειται για έναν από τους πιο εξωτικούς προορισμούς της ηπειρωτικής χώρας, όπου οι καταπράσινοι λόφοι συναντούν καταγάλανα, τιρκουάζ νερά και διάσπαρτα μικρά νησάκια.  Περπατήστε στο πλακόστρωτο, χαζέψτε τα σκάφη και απολαύστε φρέσκο το μεσημεριανό σας  φαγητό  δίπλα στο κύμα. Σνη συνέχεια, μεταβαίνουμε στην κοσμοπολίτικη και γραφική Πάργα, όπου θα έχουμε ελεύθερο χρόνο για βόλτα ,καφεδάκι ή ποτό  με θέα το εντυπωσιακό νησάκι της Παναγίας.Επιστροφή στα Ιωάννινα και διανυκτέρευση.
· 3η ΗΜΕΡΑ (16/08) |  Μονή Μολυβδοσκέπαστης – Κόνιτσα – Επιστροφή στη Λάρισα
Παίρνουμε το πρωινό μας και αναχωρούμε για την ιστορική περιοχή του Καλπακίου, συνδέοντας το ταξίδι μας με τις ένδοξες μνήμες του 1940. Συνεχίζουμε με κατεύθυνση τα ελληνοαλβανικά σύνορα για να επισκεφθούμε την περίφημη Μονή Παναγίας Μολυβδοσκέπαστης, ένα από τα αρχαιότερα βυζαντινά μοναστήρια, χτισμένο δίπλα στον Αώο ποταμό. Το μεσημέρι μεταβαίνουμε στην αμφιθεατρική και αρχοντική Κόνιτσα. Θα έχουμε ελεύθερο χρόνο για γνωριμία με την πόλη, να δούμε το περίφημο μονότοξο γεφύρι της Κόνιτσας και να απολαύσουμε το μεσημεριανό μας γεύμα. Το απόγευμα παίρνουμε τον δρόμο της επιστροφής και, με ενδιάμεσες στάσεις για ξεκούραση, φτάνουμε το βράδυ στη Λάρισα γεμάτοι υπέροχες εικόνες και αναμνήσεις.
ΟΙΚΟΝΟΜΙΚΑ ΣΤΟΙΧΕΙΑ & ΠΑΡΟΧΕΣ
✅ Στην Τιμή Περιλαμβάνεται:
· Μεταφορά με πολυτελές κλιματιζόμενο λεωφορείο του γραφείου μας.
· Διαμονή στο επιλεγμένο,  ξενοδοχείο DU LAC congress & SPA HOTEL  5*  στα Ιωάννινα.
·  Πλούσιο πρωινό καθημερινά στο ξενοδοχείο.
· Όλες οι μεταφορές, περιηγήσεις και επισκέψεις του προγράμματος.
· Έμπειρος συνοδός - αρχηγός του γραφείου μας καθ' όλη τη διάρκεια της ημέρας.
· Ασφάλεια αστικής και επαγγελματικής ευθύνης.
❌ Στην Τιμή Δεν Περιλαμβάνεται:
· Προσωπικά έξοδα (γεύματα, ποτά, αγορές).
· Εισιτήρια για το καραβάκι στη λίμνη των Ιωαννίνων.
· Φόρος διαμονής ξενοδοχείου (πληρώνεται απευθείας στο ξενοδοχείο).
· Είσοδοι σε μουσεία, αρχαιολογικούς χώρους.
*Σημείωση: Ο αρχηγός της εκδρομής διατηρεί το δικαίωμα να τροποποιήσει τη ροή του προγράμματος για την καλύτερη δυνατή εκτέλεσή του ανάλογα με τις συνθήκες, χωρίς να παραλείψει κανέναν από τους σταθμούς.
